**TIRGUS IZPĒTES NOTEIKUMI**

*Starpaaudžu pieejas vadlīniju un mācību programmas izstrāde*

Rīgā, 2025. gada 27. jūnijs

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Sandra Miķelsone – Slava, tālr. 26085158, e-pasts: sandra.mikelsone@kurzemesregions.lv |

1. **PAKALPOJUMS**
	1. Iepirkuma priekšmets ir Starpaaudžu pieejas (ietverot aprakstu un vadlīnijas) un mācību programmas izstrāde un precizēšana pēc aprobācijas saskaņā ar tehnisko specifikāciju projekta Nr. LL – 00241 īstenošana s laikā (turpmāk – Iepirkuma priekšmets).
	2. Iepirkuma priekšmeta CPV kods: 73300000-5 (Pētniecības un izstrādes plānošana un izpilde).
	3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1. pielikumā „Tehniskā specifikācija”.
	4. Iepirkuma priekšmets tiek finansēts no Interreg VI-A Latvijas – Lietuvas programmas 2021. – 2027. gadam līdzfinansētā projekta Nr. LL – 00241 “Vienojot paaudzes dažādībā”, akronīms: ConnectingGen (turpmāk – Projekts).
	5. Pakalpojuma sniegšanas termiņš: atbilstoši noteikumu 1. pielikumā norādītajam.
	6. Paredzamā līgumcena ne vairāk kā 7 438,02 EUR bez PVN.
2. **Prasības pretendentam**
	1. Pretendentam **Starppaudžu pieejas apraksta** un **vadlīniju** praktiskai pielietošanai darbā ar Projekta mērķa grupas pārstāvjiem (turpmāk – Pieeja) izstrādei ir jāpiesaista vismaz šādi speciālisti:
		1. Speciālists ar pieredzi sociālajā darbā, kuram ir pirmā vai otrā cikla[[1]](#footnote-1) augstākā izglītība sociālajā darbā vai karitatīvajā sociālajā darbā vai sociālo zinātņu jomā un kuram iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir pieredze darbā ar Projekta mērķa grupas pārstāvjiem, jauniešiem un/vai senioriem;
		2. Speciālists, kuram ir pirmā vai otrā cikla augstākā izglītība sociālo zinātņu jomā un kurš iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir piedalījies vismaz 1 (viena) līdzīga pakalpojuma izpildē, izstrādājot, piemēram, metodisko materiālu, vadlīnijas, rokasgrāmatu, izglītības, veselības aprūpes vai sociālā darba jomā;
		3. Pretendents var piesaistīt citus speciālistus, ja Pretendenta ieskatā tādi nepieciešami Tehniskajā specifikācijā noteikto darbu pilnīgai izpildei. Papildu piesaistītie speciālisti ir jāsaskaņo ar Pasūtītāju.
	2. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
3. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums, ņemot vērā zemāko kopējo pakalpojuma cenu bez PVN**.

1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz 2025. gada 16. jūlija pulksten 17.00, nosūtot aizpildītu pieteikuma formu (2. pielikums) un papilddokumentus uz e-pastu: sandra.mikelsone@kurzemesregions.lv.
	2. Pretendents piedāvājumā iekļauj:
		1. Pieteikums (saskaņā ar tirgus izpētes noteikumu 1. pielikumu);
		2. Informācija par piesaistīto speciālistu jānorāda Pasūtītāja sagatavotajā veidnē (3. pielikums). Papildu pievieno visu speciālistu parakstītus dzīves gājuma aprakstus (CV), kvalifikāciju apliecinošu dokumentu kopijas (skenēti dokumentu oriģināli) un pieredzi apliecinošu (piemēram, darba devēja atsauksme, pasūtītāja atsauksme vai cits dokuments) dokumentu kopijas (skenēti dokumentu oriģināli), kā arī speciālistu piekrišanu piedalīties iepirkuma līguma izpildē, ja ar pretendentu šāds līgums tiks noslēgts.
		3. Pieejas izstrādes tehniskais piedāvājumu, kurā brīvā formā aprakstīts kā pretendents plāno izpildīt Tehniskajā specifikācijā noteiktos uzdevumus. Apraksts izstrādāts tādā detalizācijā, lai ir nepārprotami skaidri veicamie darbi un to apjoms.
2. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
	1. **Piedāvājuma izvērtēšanas pamatnoteikumi**
		1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem un Pieejas koncepcijai atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.
	2. **Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

* 1. **Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
1. pielikums

**TEHNISKĀ SPECIFIKĀCIJA**

**Projekta mērķis** ir veicināt sociālo iekļaušanu un kopienas saliedētību, attīstot inovatīvu starppaaudžu pieeju darbā ar senioriem un jauniešiem Latvijā un Lietuvā. Projekts paredz:

* jaunu prasmju apguvi, savstarpējas pieredzes apmaiņu un atbalstu starp paaudzēm, Projekta mērķa grupām;
* speciālistu apmācības un prasmju pilnveidi darbā ar Projekta mērķa grupām;
* vietējo kopienu aktivizēšanu un iedzīvotāju līdzdalības veicināšanu;
* vadlīniju izstrādi, sniedzot sociālā darba speciālistiem jaunu, praktisku rīku darbam ar Projekta mērķa grupu pārstāvjiem.

**Iepirkuma priekšmets**: Starppaaudžu pieejas (turpmāk – Pieeja) un mācību programmas izstrāde un precizēšana pēc aprobācijas. Tas paredz **Pieejas apraksta** (tai skaitā vismaz tēmas, mērķi, pamatprincipus, teorētisko pamatojumu, metodes) un **vadlīniju** (tai skaitā vismaz katras tēmas mērķi, metodes, aktivitātes, ilgumu, mērķa grupu) **izstrādi** Pieejas praktiskai pielietošanai ikdienas darbā, kā arī **mācību programmas** (tai skaitāvismaz mērķi un uzdevumus, iekļaujamās tēmas, mācību saturu un izmantojamās metodes, mācību apjomu) izstrādi par Pieeju speciālistiem darbā ar Projekta mērķa grupu pārstāvjiem.

Pēc Pieejas izstrādes Projekta partneri 6 (sešus) mēnešus aprobēs praksē Pieeju un mācību programmu, sniedzot atsauksmes un ieteikumus Pieejas un/vai mācību programmas pilnveidei, un Izpildītājs veiks **rezultātu izvērtēšanu**, pēc nepieciešamības **pilnveidojot Pieeju un mācību programmu**. Pieejai jābalstās veselīgas novecošanās (angļu val. *Healthy Ageing, HA[[2]](#footnote-2)*) un pozitīvās jauniešu attīstības (angļu val. *Positive Youth Development, PYD[[3]](#footnote-3)*) koncepcijās un to elementos, piemēram, kompetence, līdzdalība, sadarbība, savstarpējs atbalsts, fiziskās un emocionālās labbūtības veicināšana.

**Mērķa grupas**: Seniori (no 65 gadiem un vecāki) un jaunieši (vecumā 14 no 29 līdz), tai skaitā sociālās atstumtības riskam pakļauti jaunieši, kā arī speciālisti, kuri strādā ar mērķa grupu pārstāvjiem.

**Pakalpojuma sniegšanas termiņš**: ne ilgāk kā 12 (divpadsmit) mēneši, ieskaitot 6 (sešus) mēnešus Pieejas un mācību programmas aprobācijai, no līguma parakstīšanas dienas.

**Projekta īstenošanas laiks**: no 15.04.2025 līdz 14.04.2027.

**Projekta partneri**: Tukuma novada sociālais dienests (Latvija), Kretingas dienas aprūpes centrs (Lietuva), NVO “Metų rievės” [(Lietuva)](https://meturieves.lt/)

**Vairāk par projektu**: <https://latlit.eu/theprojects/connectinggen/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Pakalpojuma izstrādātājs veic šādus darba uzdevumus:
	1. Izstrādāt Pieeju:
		1. izpētīt pozitīvās jauniešu attīstības (*Positive Youth Development, PYD*) un veselīgas novecošanās (*Healthy Ageing, HA*) koncepcijas darbā ar projekta mērķa grupām;
		2. izstrādāt **Pieejas aprakstu** un **vadlīnijas Pieejas** pielietošanai ikdienas praksē darbam ar Projekta mērķgrupas pārstāvjiem, balstoties pozitīvās jauniešu attīstības un veselīgas novecošanās koncepcijās;
		3. Pieejas aprakstā ietvert vismaz satura rādītāju, lietoto terminu definīcijas un saīsinājumu sarakstu, Pieejas tēmas un mērķi, pamatprincipus, mērķa grupas, teorētisko pamatojumu, izmantojamās metodes, atsauces uz izmantotajiem avotiem, pielikumus, ja attiecināms;
		4. Pieejas vadlīnijās ietvert vismaz katras tēmas mērķi, metodes, aktivitātes, ilgumu, mērķa grupu, kā praktiskus piemērus izmantošanai sociālā darba praksē ar katru mērķa grupu atsevišķi un kopīgām aktivitātēm, atsauces uz izmantotajiem avotiem, pielikumus, ja attiecināms.
	2. Izstrādāt mācību programmu par 1.1. punktā izstrādāto Pieeju un tās pielietošanu praksē:
		1. ietvert mācību programma vismaz mērķi un uzdevumus, iekļaujamās tēmas un apakštēmas, izmantojamās metodes, mācību apjomu (nodarbību skaits pa tēmām), sasniedzamos rezultātus;
		2. ietvert mācību programma satura rādītāju ar tēmām/apakštēmām;
		3. iekļaut mācību programmas saturā vismaz šādu informāciju:
			1. tēmas izrietošas no izstrādātās Pieejas elementiem, piemēram, kompetence, līdzdalība, sadarbība, savstarpējs atbalsts, fiziskās un emocionālās labbūtības veicināšana;
			2. praktiski uzdevumi sadarbības prasmju vecināšanai darbā ar projekta mērķa grupām;
			3. gadījumu analīze un situāciju modelēšana, Pieejas izmantošanai praksē dažādās ikdienas situācijās.
		4. izstrādāt mācību programma vismaz 24 (divdesmit četru) akadēmisko stundu apjomā;
		5. izstrādāt nepieciešamos darba materiālus saskaņā ar izstrādāto Pieeju un mācību programmu.
	3. Aprobācijas rezultātu izvērtēšana, Pieejas un mācību programmas pilnveide:
		1. apkopot iesaistīto Projekta partneru sniegto atgriezenisko saiti (izvērtējumu un ieteikumus pilnveidei) par Pieejas un mācību programmas aprobāciju;
		2. veikt nepieciešamos precizējumus un papildinājumus Pieejas aprakstā, vadlīnijās un mācību programmā, balstoties uz iesaistīto Projekta partneru sniegto atgriezenisko saiti.
2. Pieejas izstrādē iesaistīt vismaz divus speciālistus saskaņā ar tirgus izpētes noteikumu 3. punktu.
3. Veikt darba izpildi šādos posmos:
	1. Sagatavot Pieejas (apraksta un vadlīniju pielietošanai ikdienas praksē, tai skaitā praktisko piemēru) 1. nodevumu un iesniegt Pasūtītājam 8 (astoņu) nedēļu laikā no līguma parakstīšanas dienas;
	2. Precizēt Pieejas 1. nodevumu 1 (vienas) nedēļas laikā pēc nepieciešamo papildinājumu saņemšanas brīža no Pasūtītāja puses par 1. nodevumu;
	3. Sagatavot mācību programmu un darba materiālus un iesniegt Pasūtītājam 8 (astoņu) nedēļu laikā no līguma parakstīšanas dienas;
	4. Precizēt mācību programmu un darba materiālus 1 (vienas) nedēļas laikā pēc nepieciešamo papildinājumu saņemšanas brīža no Pasūtītāja puses;
	5. Prezentēt tiešsaistē angļu valodā Pasūtītājam un iesaistītajiem Projekta partneriem iesniegtā nodevuma saturu un veikto darbu uzdevumu izpildi 2 (divu) nedēļu laikā no Pieejas 1. nodevuma saskaņošanas brīža;
	6. Veikt rezultātu izvērtēšanu un no iesaistītajiem Projekta partneriem iesniegtās atgriezeniskās saites (izvērtējumu un ieteikumu pilnveidei) pārskatīšanu un Pieejas un mācību programmas pilnveidi 3 (trīs) nedēļu laikā no aprobācijas beigām (indikatīvi 6 (sešu) mēnešu laikā no Pieejas 1. nodevuma prezentēšanas) un atgriezeniskās saites saņemšanas no Pasūtītāja un iesniegt Pasūtītājam 2. nodevumu;
	7. Precizēt Pieejas 2. nodevumu 1 (vienas) nedēļas laikā pēc nepieciešamo papildinājumu saņemšanas brīža no Pasūtītāja puses par 2. nodevumu;
	8. Prezentēt tiešsaistē angļu valodā Pasūtītājam un iesaistītajiem Projekta partneriem izmaiņas Pieejā un mācību programmā 1 (vienas) nedēļa laikā no 2. nodevuma saskaņošanas;
	9. Sagatavot Pieejas (apraksta un vadlīniju pielietošanai ikdienas praksē, tai skaitā praktisko piemēru) un mācību programmas gala nodevumu un iesniegt Pasūtītājam latviešu un angļu valodā ne vēlāk kā 2 (divu) nedēļu laikā no 2. nodevuma prezentēšanas.
4. Pasūtītājs izskata un saskaņo iesniegtos nodevumus šāda kārtībā:
	1. Nodevumi tiek izskatīti 2 (divu) nedēļu laikā no iesniegšanas brīža;
	2. Konstatējot nepilnības, Pasūtītājs rakstiski iesniedz sarakstu ar nepieciešamajiem precizējumiem/papildinājumiem;
	3. Nepilnības novēršamas un precizējumi veicami 1 (vienas) nedēļas laikā pēc nepieciešamo papildinājumu saņemšanas brīža no Pasūtītāja puses. Atsevišķos gadījumos, pusēm vienojoties, var noteikt citu izpildes termiņu;
	4. Nodevumu atkārtotu izskatīšanu Pasūtītājs veic 1 (vienas) nedēļas laikā;
	5. Nodevums tiek uzskatīts par saskaņotu tad, kad Pasūtītājam tiek iesniegts precizēts nodevums, kurā Izpildītājs ir ņēmis vērā Pasūtītāja komentārus un labojumus, un attiecīgi precizējis nodevuma projektu. Savstarpēji parakstīts nodevuma nodošanas – pieņemšanas akts ir pamats norēķinu veikšanai;
	6. Pasūtītājs sniedz negatīvu atzinumu par gala nodevuma izpildi, ja tas nav sagatavots atbilstoši Tehniskās specifikācijas nosacījumiem un Pasūtītājs ir tiesīgs neveikt maksājumu.
5. Apmaksas kārtība:
	1. Pakalpojuma apmaksa tiek veikta divos posmos:
		1. Pirmais maksājums – 30% no līguma summas tiek veikts pēc 1. nodevuma saskaņošanas ar Pasūtītāju;
		2. Otrais maksājums – 70% no līguma summas tiek veikts pēc gala nodevuma saskaņošanas un pieņemšanas-nodošanas akta parakstīšanas.
	2. Maksājumi tiek veikti ne vēlāk kā 10 (desmit) darba dienu laikā pēc attiecīgā pieņemšanas – nodošanas akta parakstīšanas, pamatojoties uz iesniegto rēķinu.
	3. Rēķins jāiesniedz Pasūtītājam strukturēta elektroniska rēķina formātā Kurzemes plānošanas reģiona e-adresē.
6. Pieejas un mācību programmas izstrādes gaitā Izpildītājam jānodrošina visu ar izstrādi saistīto materiālu un izstrādes dokumentu iesniegšana Pasūtītājam pēc pieprasījuma darbu izpildes laikā un to iesniegšana kopā ar 1. nodevumu, 2. nodevumu un gala nodevumu.
7. Sagatavot izstrādātās un pēc nepieciešamības pilnveidotās Pieejas (ietverot Pieejas aprakstu un vadlīnijas) un mācību programmas gala nodevumu, kā arī pielikumus (atbilstošos formātos, piemēram, .doc, .xls, .pdf, .jpg), ja attiecināms, latviešu un angļu valodā elektroniski, MS Word vai līdzvērtīgā formātā, iesniegt Pasūtītājam.
8. Iepirkuma ietvaros izstrādātajiem un publicētajiem materiāliem jānodrošina atsauce\* un Interreg VI-A Latvijas-Lietuvas programma 2021.-2027.gadam noformēšanas prasību[[4]](#footnote-4) ievērošana.
9. Autortiesības uz visiem sagatavotajiem un radītajiem materiāliem pieder Pasūtītājam. Izpildītājam ir pienākums nodrošināt, ka visi radītie materiāli ir oriģināli vai atbilstoši licencēti un nav pretrunā ar trešo personu tiesībām.
10. Pakalpojums izpildāms ne vēlāk kā 12 (divpadsmit) mēnešu laikā no līguma parakstīšanas dienas.

***\*Atsauce***

*Vadlīnijas sagatavotas ar Interreg VI-A Latvijas-Lietuvas programma 2021.-2027.gadam atbalstu projekta Nr. LL - 00241 “Vienojot paaudzes dažādībā” (ConnectingGen) ietvaros.*

*Projekta mērķis ir veicināt sociālo iekļaušanu un kopienas saliedētību, attīstot inovatīvu starppaaudžu pieeju darbā ar senioriem un jauniešiem Latvijā un Lietuvā. Projekts paredz:*

* *jaunu prasmju apguvi, savstarpējas pieredzes apmaiņu un atbalstu starp paaudzēm, Projekta mērķa grupām;*
* *speciālistu apmācības un prasmju pilnveidi darbā ar Projekta mērķa grupām;*
* *vietējo kopienu aktivizēšanu un iedzīvotāju līdzdalības veicināšanu;*
* *vadlīniju izstrādi, sniedzot sociālā darba speciālistiem jaunu, praktisku rīku darbam ar Projekta mērķa grupu pārstāvjiem.*

*Kopējās projekta izmaksas ir 359 134,28 EUR. Projekta līdzfinansējums no Eiropas Reģionālās attīstības fonda ir 287 307,41 EUR.*

*Par vadlīniju saturu pilnībā atbild Kurzemes plānošanas reģions un tas nekādos apstākļos nav uzskatāms par Eiropas Savienības oficiālo nostāju.*

1. pielikums

**PIETEIKUMS**

*Starpaaudžu pieejas vadlīniju un mācību programmas izstrāde*

Pretendents: [[5]](#footnote-5)

|  |  |
| --- | --- |
| Nosaukums/Vārds, uzvārds[[6]](#footnote-6): |  |
| Reģistrācijas numurs/ personas kods[[7]](#footnote-7): |  |
| Juridiskā adrese/ deklarētā dzīvesvietas adrese[[8]](#footnote-8): |  |
| Telefona numurs:  |  |
| E-pasts[[9]](#footnote-9): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| *Starpaaudžu pieejas izstrāde* |  |  |
| *Mācību programmas izstrāde* |  |  |
| *Kopā (pakalpojuma cena):* |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. pielikums

INFORMĀCIJA PAR PIESAISTĪTAJIEM SPECIĀLISTIEM

**Pretendents:**

|  |  |
| --- | --- |
| Nosaukums/Vārds, uzvārds: |  |
| Reģistrācijas numurs/ personas kods: |  |

**Piesaistītie speciālisti:**

|  |  |  |  |
| --- | --- | --- | --- |
| Speciālista nosaukums, vārds uzvārds | Iegūtā izglītība, profesionālā kvalifikācija | Darba pieredze (darba vieta, amats, pienākumi)  | Kontaktpersona (vārds, uzvārds, kontakttālrunis) pieredzes apliecināšanai |
| 3.1.1.Speciālists ar pieredzi sociālajā darbā\_\_\_\_\_\_\_\_\_\_\_\_\_\_\_\_\_ |  |  |  |
| 3.1.2.Speciālists\_\_\_\_\_\_\_\_\_\_\_\_\_\_\_\_\_ |  |  |  |
| 3.1.3.Papildu piesaistīts speciālists (ja attiecināms) |  |  |  |

 **Līguma izpildē piesaistītā speciālista apliecinājums par gatavību piedalīties līguma izpildē** (*apliecinājumu var iesniegt uz atsevišķas veidlapas*)

Es, \_\_\_\_\_\_\_\_\_\_\_\_\_ (*norāda vārdu, uzvārdu*), apakšā parakstījies, apliecinu, ka apņemos strādāt iepirkuma “*Starpaaudžu pieejas vadlīniju un mācību programmas izstrāde*” līguma izpildē kā \_\_\_\_\_\_\_\_\_\_\_\_\_\_\_\_\_\_(*norāda speciālista nosaukumu*), atbilstoši Nolikuma nosacījumiem, ja \_\_\_\_\_\_\_\_\_\_\_\_\_\_(*pretendenta nosaukums*) tiks piešķirtas Iepirkuma līguma slēgšanas tiesības. Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

Ar šo uzņemos pilnu atbildību par apliecinājumā ietverto ziņu patiesumu un atbilstību faktiskajai situācijai.

Piekrītu manu personas datu izmantošanai iepirkuma iesniegtā piedāvājuma izvērtēšanai.

Gadījumā, ja Pretendentam iepirkuma rezultātā tiks piešķirtas līguma slēgšanas tiesības, apņemos ar Pretendentu noslēgt līgumu, no kura izriet darba veikšanas tiesiskās attiecības.

Neesmu interešu konflikta situācijā.

Piekrītu personas datu apstrādei publiskā iepirkuma veikšanai un iepirkuma dokumentu glabāšanai saskaņā ar Publisko iepirkuma likumu un Eiropas Savienības fondu vadību regulējošiem tiesību aktiem un Publisko iepirkumu likumā un Eiropas Savienības fondu vadību regulējošos tiesību aktos noteiktajos gadījumos personas datu nodošanai Iepirkumu uzraudzības birojam un/vai citām Eiropas Savienības fondu vadībā iesaistītājam iestādēm un/vai Administratīvajai rajona tiesai.

Man ir latviešu valodas zināšanas pakalpojuma īstenošanai nepieciešamajā.

Vārds, uzvārds \_\_\_\_\_\_\_\_\_\_\_\_\_\_ Paraksts \_\_\_\_\_\_\_\_\_\_\_\_\_\_\_\_

1. 2023. gada 13. jūnija Ministru kabineta noteikumi Nr. 305 “Noteikumi par valsts profesionālās augstākās izglītības standartu’’, pieejams: <https://likumi.lv/ta/id/342818-noteikumi-par-valsts-profesionalas-augstakas-izglitibas-standartu> [↑](#footnote-ref-1)
2. Healthy ageing and functional ability. Pieejams <https://www.who.int/news-room/questions-and-answers/item/healthy-ageing-and-functional-ability>. [Concepts and definitions of healthy ageing: a systematic review and synthesis of theoretical models.](https://www.thelancet.com/journals/eclinm/article/PIIS2589-5370%2822%2900550-8/fulltext) Pieejams: [https://www.thelancet.com/journals/eclinm/article/PIIS2589-5370(22)00550-8/fulltext](https://www.thelancet.com/journals/eclinm/article/PIIS2589-5370%2822%2900550-8/fulltext)  [↑](#footnote-ref-2)
3. Positive Youth Development. Pieejams <https://opa.hhs.gov/adolescent-health/positive-youth-development> [↑](#footnote-ref-3)
4. <https://latlit.eu/how-to-implement/publicity/> [↑](#footnote-ref-4)
5. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-7)
8. Ja pretendents ir fiziska persona vai pašnodarbināta persona [↑](#footnote-ref-8)
9. E-pasts saziņai ar Tirgus izpētes veicēju. [↑](#footnote-ref-9)